# Vesconte Maggiolo

Vesconte Maggiolo (1478 – de 1549 a 1561), també escrit Vesconte Maiollo o Vesconte Maiolo, va ser un cartògraf genovès format al regne de Nàpols, on va fer els primers mapes

## Biografia

Va néixer a Gènova i potser va ser company de navegació de l'explorador Giovanni da Verrazzano. El 1511 es va traslladar a Nàpols, on va produir tres atles nàutics existents. Alguns historiadors diuen que va morir de malària el 1530; però els documents d'arxiu mostren que encara era viu, a Gènova, almenys el 1549, tot i que segurament ja era mort el 1561.
El 1527, va crear un mapa que representava els viatges de Verrazzano. Aquest mapa tenia un error important: el «mar de Verrazzano», que representava un mar gran, suposadament l'oceà Pacífic, a l'altre costat d'un istme estret («istme de Verrazzano») a la costa oriental d'Amèrica del Nord, ja que Verrazzano no va descriure amb precisió el continent nord-americà. En una carta de 1524 —i descoberta el 1909— que Verrazzano va escriure al rei Francesc I, li esmentava aquell istme i un mar que ell pensava que arribava fins a la Xina. Aquest error va continuar apareixent als mapes durant més d'un segle. El pergamí d'aquest mapamundi fet a mà per Vesconte Maggiolo el 1527, que es conservava a la Biblioteca Ambrosiana i Galeria d'Art de Milà, va ser destruït en un bombardeig durant la Segona Guerra Mundial el 1943. Tanmateix, diverses biblioteques, entre elles la Milwaukee American Geographical Society Library i el British Museum, en tenen una reproducció a mida completa, en forma de facsímil que fou imprès el 1905 i el 1911 per la Hispanic Society of America. Una còpia de la Boston Public Library és accessible a archive.org.
Encara que Vesconte Maggiolo va fer nombroses cartes portolanes del mar Mediterrani, del mar Negre i del mar Egeu, en les que es va especialitzar, també es conserven atles i almenys dos mapamundis fets per ell. Entre els darrers, el mapamundi fet a Nàpols el 1516 i el datat a Gènova el 1531. Entre els portolans valgui com exemple la carta nàutica del Mediterrani de1547. Respecte als atles, Maggiolo va batejar en el seu atles de 1548 el topònim del riu sud-americà Rio de Amaxones, com també va informar de l'evidència d'una Torre de Newport precolombina en el seu atles de 1516.

## Galeria

* Itàlia, l'oest de Sicília i la costa adriàtica
* Nord d'Àfrica, Europa i part d'Àsia
* Àfrica, Àsia, Europa i part del Nou Món
* Costa atlàntica d'Àfrica i Europa, les illes Britàniques i Islàndia
* Planisferi cosmogràfic, amb Àfrica, Àsia i Europa al centre
* Full de dedicatòria i mapa de Còrsega
* Illes gregues i el mar Egeu
* Costa oest d'Àfrica, incloses les illes de Cap Verd, São Tomé, Príncipe i Annobón
* Mediterrani occidental
* Hemisferi occidental

## Referències

* ↑ <%= titre.contenu.description%>. «De gradibus medicinarum ([Reprod.) / [Laurentius Majolus]]» (en francès). Gallica. [Consulta: 21 agost 2024].
* ↑ 16th Century Pennsylvania Maps
* ↑ Brancaccio, Giovanni. Geografia, cartografia e storia del Mezzogiorno. Napoli: Guida, 1991 (L'Altra Europa). ISBN 978-88-7835-121-9. , p.162
* ↑ Astengo, 2007, p. 72
* ↑ Lane, Chris. «Antique Prints Blog: False Sea of Verrazzano». Antique Prints Blog, 18-03-2010. [Consulta: 20 abril 2024].
* ↑ Castelnovi, Michele «Luoghi e tempi di un errore cartografico: l'istmo di Verrazzano» (pdf) (en italià). Bollettino A.I.C., 123-124-125, 2005, pàg. 309-320 [Consulta: 20 agost 2024].
* ↑ «Vesconte de Maiollo conposuy hanc cartan in Janua anno dñy. 1587. die xx. Decenbris». Norman B. Leventhal Map & Education Center. [Consulta: 21 agost 2024].
* ↑ Kendrick, John «Seas No Mariner Has Sailed» (pdf) (en anglès). The Northern Mariner / Le marin du nord, 4, 3, 1994, pàg. 1-17 [Consulta: 20 agost 2024].
* ↑ «Atlas of portolan charts : facsimile of manuscript in British Museum». [Consulta: 21 agost 2024].
* ↑ «[Portolan atlas / Vesconte de Maiolo ciuis Janue conposuy]». John Carter Brown Library. [Consulta: 24 agost 2024].
* ↑ «Storia della cartografia antica» (en italià). Libero.it. [Consulta: 18 agost 2024].
* ↑ Astengo, 2007, p. 73: 14: “Vesconte de maiollo [SIC] composuit hanc cartam In Janua anno dominy 1531 die VIII novembri”.
* ↑ Vesconte Maggiolo. «[https://gallica.bnf.fr/ark:/12148/btv1b53074829n.r=maggiolo%201547?rk=21459;2 [ Carte nautique de la Méditerranée. Vesconte de Maïolo composuit hanc cartam / in Janua anno Dni 1547 die 29 octobris]» (en francès). Gallica. [Consulta: 20 agost 2024].
* ↑ «Maggiolo's 1548 Atlas». MEDEA-CHART DB. [Consulta: 21 agost 2024].
* ↑ Shekleton, Patrick. «Cartographic Evidence of the Pre-Columbian Newport Tower». Academia.edu, 24-04-2021. [Consulta: 20 agost 2024].

## Bibliografia

* Navigazione e carte nautiche nei secoli XIII-XVI, Gènova, SAGEP, 1983.
* Corradino Astengo, Der genuesische Kartograph VM und sein Werk, a ''Cartographica Helvetica'', 1996, n. 13, pàgines 9-17.
* Corradino Astengo, La cartografia nautica mediterranea dei secoli XVI e XVII, Genova 2000, pp. 80-88 i 149-192.
* Corradino Astengo, "The Renaissance Chart Tradition in the Mediterranean", a The History of Cartography, Volum Tres (Part 1): Cartography in the European Renaissance, Editat per David Woodward, Chicago, University of Chicago Press, 2007, pàg. 174- 262.
* Corradino Astengo, "Vesconte Maggiolo (àlies Vesconte de Maiolo, Vesconte de Maiollo", a Cartografi in Liguria (secoli XIV-XIX) a cura di Massimo Quaini, Genova, Brigati, 2007, pp. 72–75.

## Enllaços externs

* Map of the World by Viconte di Maiollo, 1527, 1905 facsimile from the Old Maps Collection.
* Portolan Chart, 1516 at The Huntington Library
* Portolan atlas/Vesconte de Maiolo ciuis Janue conposuy, 1511 at the John Carter Brown Library.